जुल्फिकार अली भुट्टो ने जनरल जिया-नवाज ने मुशर्रफ को शह दी, अंजाम बुरा हुआ
Former Prime Minister of Pakistan On Zulfikar Ali Bhutto, Nawaz Sharif पाकिस्तान में इमरान खान को इस वक्त सबसे पॉपुलर लीडर माना जाता है। 2018 में इमरान को सत्ता तक पहुंचाने वाली फौज और खुफिया एजेंसी ISI ही थी।
पाकिस्तान में इमरान खान को इस वक्त सबसे पॉपुलर लीडर माना जाता है। 2018 में इमरान को सत्ता तक पहुंचाने वाली फौज और खुफिया एजेंसी ISI ही थी। उस वक्त जनरल कमर जावेद बाजवा आर्मी चीफ थे। आज इमरान सरकार गिराने का ठीकरा फौज पर ही फोड़ रहे हैं।
पाकिस्तान के इतिहास में कम से कम दो बार ऐसा हुआ जब प्रधानमंत्री ने किसी को आर्मी चीफ अपॉइंट किया हो और बाद में उसी आर्मी चीफ ने उन्हें कुर्सी से हटा दिया हो। इस मामले में जुल्फिकार अली भुट्टो और नवाज शरीफ के नाम आते हैं।
जनरल जिया उल हक को आर्मी चीफ बनाने के लिए भुट्टो ने चार सीनियर अफसरों को दरकिनार किया था। नवाज शरीफ ने मुशर्रफ को फौज की कमान देने के लिए दो सीनियरों को साइडलाइन कर दिया था। बाद में जिया और मुशर्रफ तानाशाह बन गए।
पहले इतिहास में झांकिए
जुल्फिकार अली भुट्टो
1976 में जुल्फिकार अली भुट्टो वजीर-ए-आजम यानी प्रधानमंत्री थे। वैसे भुट्टो कुल चार साल (1973 से 1977) तक प्रधानमंत्री रहे थे। उस वक्त मोहम्मद जिया उल हक आर्मी रैंक में जूनियर अफसर थे। चार अफसर ऐसे थे, जो जिया से सीनियर थे। जिया तो उस वक्त कोर कमांडर भी नहीं थे। पाकिस्तान में आर्मी चीफ बनने के लिए ये जरूरी है कि उस अफसर ने कोर कमांड की हो।
बहरहाल, भुट्टो ने आर्मी रैंक्स में एक तरह से फूट डालने का जोखिम उठाया और तमाम रूल्स को ठेंगा दिखाते हुए जिया उल हक को आर्मी चीफ बना दिया। बदलते वक्त के साथ जनरल जिया और भुट्टो के रिश्ते खराब हो गए। एक साल बाद जिया ने उन्हीं जुल्फिकार अली भुट्टो को फांसी पर लटकवा दिया, जिन्होंने उन्हें चीफ ऑफ आर्मी स्टाफ बनाया था।
नवाज शरीफ
परवेज मुशर्रफ के नाम से तो यंग जनरेशन भी वाकिफ है। करगिल जंग इन्हीं मुशर्रफ की वजह से हुई थी। कहते हैं, इतिहास खुद को दोहराता है। जो काम जुल्फिकार अली भुट्टो ने किया था, वही काम 1998 में परवेज मुशर्रफ ने किया। उन्होंने तेजतर्रार कमांडो ऑफिसर परवेज मुशर्रफ को चीफ ऑफ आर्मी स्टाफ (COAS) बनाया। बाद में यही परवेज मुशर्रफ खलनायक बन गए और उन्होंने नवाज को कुर्सी से हटाकर मुल्क में फौजी हुकूमत कायम कर दी।
मुशर्रफ की वजह से ही नवाज को मुल्क छोड़ना पड़ा। हालांकि, ये वक्त बाद में मुशर्रफ पर भी आया। उन्हें पाकिस्तान की दो अदालतों ने गद्दार करार दिया और बाद में वो इलाज के बहाने पहले अमेरिका और फिर दुबई चले गए। हाल ही में उनकी मौत हुई है।
अब पछता रही है फौज
हर रोज रैली और भाषण
